PTT-BCP ปรับลดราคาดีเซลลง 40 สต./ลิตร มีผลพรุ่งนี้
PTT-BCP ปรับลดราคาดีเซลลง 40 สต./ลิตร มีผลพรุ่งนี้
24 มี.ค. 2558

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันดีเซลลง 40 สตางค์/ลิตร ในวันพรุ่งนี้ ขณะที่ยังคงราคาน้ำมันกลุ่มเบนซินในระดับเดิม
ดังนั้น ส่งผลให้ราคาขายปลีกน้ำมันดีเซล ของ PTT และ BCP ในเขตกรุงเทพฯและปริมณฑล ในวันพรุ่งนี้ เป็นดังนี้ น้ำมันดีเซล ลดลงมาที่ 26.09 บาท/ลิตร ส่วนราคาน้ำมันในกลุ่มเบนซิน ยังคงเดิม โดยเบนซิน ออกเทน 95 ที่จำหน่ายสถานีบริการน้ำมันของ PTT อยู่ที่ 34.46 บาท/ลิตร ขณะที่ราคาน้ำมันในกลุ่มแก๊สโซฮอล์ของทั้ง PTT และ BCP อยู่ในระดับเดียวกัน โดยแก๊สโซฮอล์ 95 อยู่ที่ 28.90 บาท/ลิตร ,แก๊สโซฮอล์ 91 อยู่ที่ 27.58 บาท/ลิตร ,E20 อยู่ที่ 26.18 บาท/ลิตร และ E85 อยู่ที่ 23.48 บาท/ลิตร